নবীগঞ্জ প্রতিনিধি ॥ নবীগঞ্জ পৌর এলাকার কানাইপুর গ্রামের চৌরাস্তার মোড় থেকে কেলী কানাইপুর আলাল মিয়ার বাড়ি পর্যন্ত নগর উন্নয়ন প্রকল্পের আওতায় আরসিসি রাস্তা নির্মাণ কাজের উদ্বোধন করেছেন পৌর মেয়র অধ্যাপক তোফাজ্জল ইসলাম চৌধুরী। গতকাল মঙ্গলবার দুপুরে উক্ত নির্মাণ কাজের উদ্বোধন কালে অন্যান্যের মধ্যে উপস্থিত ছিলেন নবীগঞ্জ প্রেসক্লাবের সভাপতি এটিএম সালাম, বিশিষ্ট মুরুব্বী কদর আলী, প্রেসক্লাবের সাবেক সাধারণ সম্পাদক উত্তম কুমার পাল হিমেল, পৌরসভার সহকারী প্রকৌশলী ভবি মজুমদার, ফারুক আহমদ, ঠিকাদার সফিকুর রহমান, ইউপি মেম্বার শাহ সুজন আহমদ, সাংবাদিক শাহ মুছা আহমদ প্রমূখ।